ການພົບປະສອງຝ່າຍລະຫວ່າງ ຄະນະໂຄສະນາອົບຮົມສູນກາງພັກ ປະຊາຊົນປະຕິວັດລາວ ແລະ ຄະນະໂຄສະນາສຶກສາສູນກາງພັກກອມມູນິດ ຫວຽດນາມ ທີ່ ນະຄອນຫຼວງ ຮ່າໂນ້ຍ ສ.ສ ຫວຽດນາມ.
ໂດຍປະຕິບັດຕາມການແຜນການຮ່ວມມືສອງຝ່າຍລະຫວ່າງ ຄະນະໂຄສະນາອົບຮົມສູນກາງພັກປະຊາຊົນປະ ຕິວັດລາວ ແລະ ຄະນະໂຄສະນາສຶກສາສູນກາງພັກກອມູນິດຫວຽດນາມ ທີ່ໄດ້ເຊັນສັນຍາເມື່ອ ວັນທີ່ 26 ຕຸລາ 2016 ທີ່ນະຄອນຫຼວງວຽງຈັນ,
ໃນລະຫວ່າງວັນທີ 10 – 14 ທັນວາ 2018ຜ່ານມາ, ຄະນະຜູ້ແທນ ຄອສພ ໄດ້ເດີນທາງໄປຢ້ຽມຢາມ ແລະ ເຮັດວຽກທາງການຢູ່ ສສ ຫວຽດນາມ ເຊິ່ງນໍາໂດຍ ທ່ານ ປອ ຄໍາໝັ້ນ ຈັນທະລັງສີ ຮອງເລຂາຄະນະພັກ ຮອງຫົວໜ້າຄະນະໂຄສະນາອົບຮົມສູນກາງພັກ ພ້ອມດ້ວຍຄະນະ ເຊິ່ງໄດ້ຮັບການຕ້ອນຮັບຢ່າງອົບອຸ່ນຈາກ ທ່ານ ບຸ່ຍ ເຈືອງຢ່າງ ຮອງຫົວໜ້າຄະນະໂຄສະນາສຶກສາສູນກາງພັກ ກອມມູນິດຫວຽດນາມ ພ້ອມດ້ວຍຄະນະ, ການເດີນທາງຢ້ຽມຢາມ ແລະ ເຮັດວຽກຢູ່ ສສ ຫວຽດນາມ ໃນຄັ້ງນີ້ສອງຝ່າຍໄດ້ຈັດການພົບປະ ແລະ ແລກປ່ຽນບົດຮຽນເຊິ່ງກັນ ແລະ ກັນ ຝ່າຍລາວ ເຂົ້າຮ່ວມມີ: ທ່ານ ປອ ຄໍາໝັ້ນ ຈັນທະລັງສີ, ທ່ານ ອານົງສັກ ອິນທະວົງ ຫົວໜ້າກົມຈັດຕັ້ງ-ພະນັກງານ, ທ່ານ ວັນຕຸລາ ຣັກນຸດ ຫົວໜ້າກົມຂໍ້ມູນຂ່າວສານ, ທ່ານ ບຸນມີ ພອນລາສີ ຮອງຫົວໜ້າກົມສັງລວມ, ທ່ານ ນ. ແຍງພອນ ຄໍາວິໄລ ຫົວໜ້າພະແນກຄຸ້ມຄອງຊັບສິນຂອງລັດ, ທ່ານ ສົດ ວົງພະຈັນ ຮອງຫົວໜ້າພະແນກຄຸ້ມຄອງ-ປ້ອງກັນພັກ, ທ່ານ ນ. ພັດ ລໍວັນໄຊ ວິຊາການ ວາລະສານໂຄສະນາ ແລະ ບັນດາສະຫາຍຈາກ ຄະນະໂຄສະນາສຶກສາສູນກາງພັກກອມມູນິດ ຫວຽດນາມເຂົ້າຮ່ວມຢ່າງພ້ອມພຽງ.
ການພົບປະແລກປ່ຽນບົດຮຽນໃນຄັ້ງນີ້ ທັງສອງຝ່າຍໄດ້ຕົກລົງເຫັນດີ ເປັນເອກະພາບຮ່ວມ ກັນໃນຫຼາຍບັນຫາສໍາຄັນເຊັ່ນ: ເພີ່ມທະວີການແລກປ່ຽນຄະນະຜູ້ແທນຂັ້ນຕ່າງໆ ແລະ ແລກປ່ຽນເອ ກະສານ; ຈັດຝຶກອົບຮົມໃຫ້ແກ່ພະນັກງານໂຄສະນາ ໂດຍເນັ້ນໃສ່ບັນຫາຕົວຈິງເຊັ່ນ: ວຽກງານຫາງສຽງສັງຄົມ, ວຽກງານຂ່າວສານ...ໂດຍເນັ້ນໃສ່ເປົ້າໝາຍພະນັກງານທ້ອງຖິ່ນ, ພະນັກງານໜຸ່ມຜູ້ທີ່ບໍ່ທັນມີເງື່ອນໄຂໄປຢ້ຽມຢາມ ສ.ສ ຫວຽດນາມ; ເພີ່ມທະວີການແລກປ່ຽນລະຫວ່າງກົມ, ຂະແໜງການ; ສືບຕໍ່ແລກປ່ຽນ ແລະ ຊ່ຽວຊານອາສາສະມັກຢູ່ລາວ ແລະ ພະນັກງານບໍານານ; ສະໜອງເອກະສານ ແລະ ອຸປະກອນເຮັດວຽກໃຫ້ແກ່ກັນ.
ນອກຈາກນັ້ນຄະນະຜູ້ແທນ ຄອສພ ຍັງໄດ້ໄປຢ້ຽມຢາມ ແລະ ເຮັດວຽກກັບ ໂຄສະນາສຶກສາ ຢູ່ ນະຄອນໂຮ່ຈິມິງ ແລະ ສະຖານີໂທລະພາບ ນະຄອນໂຮ່ຈິມິງ ດ້ວຍຜົນສໍາເລັດຢ່າງຈົບງາມ.
ແຈ້ງໄຟໄໝ້ : 1190
ຕຳຫຼວດ : 1191
ລົດໂຮງໝໍ : 1195
ໄຟຟ້າ : 1199
ນ້ຳປະປາ : 1169
ໜ່ວຍກູ້ໄພ : 1624
ມີ 70 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌